Egpaar se moordenaar gevonnis | Maroela Media
Die 35-jarige Netshiongolwe Pfunzo is twee lewenslange vonnisse en 'n bykomende 15 jaar tronkstraf opgelê vir die wrede moord op Adriaan (69) en Lily Smit (67).
Die Smit-egpaar is op 1 Desember 2017 met 'n ysterstaaf in hul huis in Potchefstroom in Noordwes aangeval. Albei het ernstige kopbeserings opgedoen en Adriaan is op die toneel dood. Lily is in 'n ernstige toestand in 'n hospitaal opgeneem en is twee maande ná die aanval dood.
Pfunzo is ure ná die voorval vasgetrek. Hy het die egpaar se bakkie gesteel en was 'n paar kilometer weg toe hy in 'n ongeluk met die bakkie betrokke was.
Pfunzo is Donderdag gevonnis nadat hy vroeër op twee aanklagte van moord en 'n klag van roof met verswarende omstandighede skuldig bevind is.
Lt.genl. Sello Kwena, provinsiale polisiekommissaris, het die vonnis verwelkom en die ondersoekspan geloof vir hul werk. "Die vonnis moet dien as 'n herinnering aan diegene wat misdaad pleeg dat hulle tronk toe gestuur sal word."
Joe van Dyk, die Smits se skoonseun, het destyds aan Maroela Media gesê die aanval was die oggend net ná 04:00. Daar is 'n kamera in die straat wat wys hoe Pfunzo oor die muur gespring het.
Hy het toe aan die egpaar se bakkie begin peuter waarna Adriaan gaan ondersoek instel het. Pfunzo het 'n yster wat op die tafel by die bakkie onder die afdak gelê het, opgetel en hom aangerand. Hy het Adriaan toe in die huis ingesleep. Lily het betrokke geraak en sy is ook met die ysterstaaf aangerand.
Die ysterstaaf het gebreek en Pfunzo het nóg 'n ysterstaaf gaan haal en haar verder aangerand. Pfunzo het toe in die bakkie van die toneel gevlug.
Trudi Botha, eienaar van Electro Security, het destyds gesê die veiligheidsmaatskappy het teen 05:30 'n noodoproep van 'n buurman van die egpaar ontvang.
"Ons reaksievoertuig het saam met die polisie by die toneel opgedaag. Dit was 'n gru-toneel wat met bloed besmeer was."
Hy gaan net weer vry wees na n paar maande met die land van ons. Dan is hy swart ook, so hy kry n werk in staat ook.
Hoekom word daar nie n foto geplaas van die stuk gemors nie? Ek sal graag al daai haat in sy gesig wil sien…
Waar kom al die haat en woede vandaan? Die ou was seker 8 jaar oud toe Nelson Mandela President geword het, soe wat het witmense aan hom gedoen, of sou hy enige iemand dood geneuk het wat in sy pad gekom het? My motto : get him/them before they get you, or to you. Don't even allow them anywhere near your space.
Wat ek nie verstaan is dat dit so lank vat om hierdie genadelose misdadiger te vonnis. Hierdie tragies misdaad het reeds in 2017 plaasgevind.
Beskerm en bemagtig jouself deur n vuurwapen 24/7 op jou te dra, maar doen dit steeds binne die wetlike raamwerk.